6

ISIGIDIMI SAMAXOSA, APRIL 7, 1874.

Obulele omnye.—Kute ngase Queenstown kwaxabana ama Xosa amabini ada alwa. Ate xa alwayo omnye warola isitshetshe wasiti kata ecaleni komnye, wambulala kwa oko. Ngoku lowo ubulele omnye usetolongweni kunye neso sitshetshe sake.

U-Gwadiso kutiwa ufuna ukungenisa inkatazo kwakona kuma Mpondo. Uselekupuma kutatu ukuya kungenela aba Tembu, afike anqandwe kukuba U-Mbashe uzele. Kutiwa kanjalo uke walwa nenxenye yabantu baka Ndamasi kwako ababulalayo.

Enye ingozi yompu.—Kute E-Seymour, E- Mpofu, inkwenkwana yo Mxosa imana idlala ngompu, yawujongisa kwintombazana etile yacukumisa ixayi, wadubula umpu, imbumbulu yangena pantsi kweliso lasekunene, yafa kwa oko lontombazana.

Ozibuleleyo.—Ute umfo abati ngu Mr. Early, kwele Diamond, wazibulala ngokuzidubula. Wayete wafelwa ngumfazi wake kulonyaka udluleyo; kekaloku seloko oko ubeba namaxesha asuke apa- mbane ubucopo. Kutandatyuzelwa ukuba uzidubule xa anjalo.

Umbanjwa olumkileyo.—Kute E-Transvaal, umfo otile obesetolongweni, akubona umgcini tolongo ekufupi wambiza ukuba ake eze kuye. Ute omnye akusondela umbanjwa watsiba emnyango watshixa ngapandle wemka, wasala umgcini tolongo enguyena uvalelweyo.

Pesheya kwe Nciba.—Omnye umfo obala kwelozwe uti’ “ Asikuko nokuba umcancato uya- nqweneleka ezibukweni. Ezinye inqwelo ezisand’ ukuwela besezinentsuku ezilishumi zilinde ukubohla komlambo. Kanjalo isikolo sama Mfengu sesiza kuqalwa. Amatye aselembiwa.”

E-Transvaal kutiwa ngezimvula zidluleyo ibe nkulu indleko engeniswe yimilambo, nokubulawa kwempahla yimvula. Omnye umfo ulahlekelwe zinkomo ezi 500; komnye igusha ezitshabaleleyo zaba 1300, ngapandle kwendlu yenqwelo nezinye izinto. Kwabanye kumke izindlu abebehlala kuzo.

E-Monti isoldati ebeliye kuquba namanye amabini, lite kanti selingene kakulu emlanjeni, la- tshona kuba belingakwazi ukudada. Kute kwa- kubamzuzwanalabuya lati tu, labiza abanye ukuba beze kuneeda. Bate befika laba selibuye latshona, kanti sekukupela oko; isidumba salo sasesicolwa ngemini elandelayo.

Imiti yakomkulu.—Umpatiswa wemicimbi elunge nemihlaba ye Government, U-Mr. Charles Smith, utumele kwi Mantyi, umteto wokuba zilinge konke ezinako ukutintela ukutshatyalaliswa kwemiti esemihlabeni ye Government. Ote wabanjwa ewona umti nokuba kungokuwuxobula amaxolo, uyakusiwa ematyaleni.

Itombi ka Mr. Orpen ipantse ukubulawa ngumsi wesibane. Ibe ite xa ilalayo yasilibala ukusicima, savuta sadaseza kufika esikondweni, kwati ngokutsha kwamapepa asazeka asixase ukuba singanqungi, igumbi ebikulo lazaliswa ngumsi, wapantse ukuyibulala. Icolwe ngabantu kusasa ingaseva. Kodwa kutiwa ibuye yaqabuka.

Inkolo zabantsundu.—Kute kulamacala angase Qonce iqela lama Xosa laya kuquba em­lanjeni. Kwakuba mzuzu omnye uvakele esiti “ngoku ndidiniwe,” watsho watshona. Bate ebebequba naye endaweni yokuya kumnceda, babaleka baputuma inkomo ekaya beza nazo emla­njeni, besiti ubiziwe. Zifike inkomo zamiswa pezu kwesiziba kwatiwa yoti emtandayo itsibele pakati ukuze ke apume yena. Kodwa akubangako ikwenzayo oko. Babe kummemeza lomntu akenyuka emanzini, bada bagqiba kwelokuba baye kumenzela intlombe; belindele ukuba uyakupuma’seletwa- sile, elelikulu igqira. Noko zenziweyo zonke ezonto akakadange avele.

Kumboniso wase Queenstown owawubikwe kwangapambili ukuba uyakuba ngomhla we 18 ka March kunconywa ubuhle bempahla ezibe ziko. Kwabantsundu abafumene amabaso ngu John Nakin ngenqolowa, yaba yiponti; U-Daniel Nakin ngomgubo, iponti; U-John Nakin ngomgubo om- hlope, iponti; U-Daniel Nakin ngepesika, ishumi lesheleni.

E-Mampondweni kutiwa Umpatiswa Wemici­mbi Yabantsundu ubemisa umda pakati kwomhlaba we government oza kupatwa ngu Mr. Orpen noka Ndamas. Abaninzi bebelindele ukuba kuyakubako inxabano ngawo, kodwa ama Mpondo, akatetanga nento. U-Ndamas ubetumele inkabi ezimbini azipa U-Mr. Brownlee, noko angazivumanga omnye.

Amazulu.—Elinye lamapepa ase Transvaal liti—U-Cetywayo utumele ilizwi kwinkosana za Mazulu ezisemhlabeni wetu, ezibe zikade ziwubanga, ukuba zize zishenxe zakugqiba ukuvuna. U-Cetyayo azimtandi inkosana za Mazulu, ngo- kuba engazivumeli ukuba zizenze zonke izinto ngokutanda kwazo. Kubonakala ukuba uyakuzuza inkatazo enkulu.

Kwele Golide.—Kutiwa into enkulu enqabileyo kwabafikayo kukufumana indawo elungileyo yokumba. Umntu ude ake agqibe nokuba yinyanga, kwabanye zide zibe ntatu, esafuna. Kubanzima ke ngoko kwabanyuke bengenazindlela zokuba bezigcina xa bengekabi namsebenzi. Abafika kuqala bayayifumana kakulu. lyakuba nembuyiselo enkulu kwabaninzi.

E-Graaff Reinet kusand’ ukubanjwa umfo obebaleke kwele Diamond, ebezinikelwa kuye idiamond ezibiweyo. Ufunyenwe umnene selehamba ngokulibeleyo ezitilateni, engumnumzana opeleleyo, njengomntu ongasakatazwa naluvalo lwake; kanti noko izono zake zisamlandela, ziza kumfumana. Ubuye wasiwa kwakwele Diamond, apo liyakutetwa kona ityala lake.

Kumlambo oyi VAAL ute umfo ontsundu efuna ukuwela ngokuhlwa, weba iboti ebibotshelelwe elunxwemenilomlambo, wangena ngayo emanzini, umlambo uzele. Kute kwakuba pakati apuluka amapini omabini, yaza iboti yehlisa umlambo. Kubeko abamvileyo ekala, waba noko engasenakuncedwa, wemka kwapela. Iboti ifunyenwe selibambeke ematyeni ebifike yati ganxa pakati kwawo.

U-Rev. J. Sclater wapesheya kwe Nciba undulukile ukuhambela pesheya kolwandle. Liti ipepa lase Qonce ukuteta ngaye, “Imisebenzi yalondoda pesheya kwe Nciba asikuko nokuba ibimikulu; impumelelo yayo ibonisa uhlobo lokuzinikela kwake kuwo. Neremente yake iyakumlilela ngelixa angekoyo. Singake angati yena nodade wabo, bahambe indlela entle kokokutyelela kwabo.”

Abasezintsizini.—Umfo otile obala E-Mpongo uti ukubala ngentlalo yalapo, “ Imvula ziyazona- kalisa indlela. Akuko apo zingaxingiyo inqwelo. Igusha zifa ngemihlambi. Isihlava simngenele umbona. Abantu bangenelwe sisifo samatambo. Abalimi nabafuyi bakala ngokusweleka kwezicaka, noko bebaninzi abantu abantsundu ababarauleyo. Abavumi ukusebenza.” Xa kunjalo mayibe imbi kanye intlalo yabo bantu.

Kubaqubi Benqwelo.—Kumatyala ase Rini kube kuko nelomfo owayezise impahla E-Rini zisuka E-Bayi, waza ngenxa yokulibala kakulu endleleni wadliwa iponti ezintlanu. Lonto ke wayisa ematyaleni ngo January, kodwa elotyala litetwe ngale nyanga ifileyo. Isigwebo sibe sesokuba udliwe efanele, kuba abatwali bempahla bafanele ukubakumbulela abantu ababatwalelayo, bazi ukuba kubo kuyindleko ukulibala. Abaninzi basuke bakangele imali abaya kuyifumana kube kupela.

Elusutu.—Inkosana zakona kutiwa zihlanganisa imali yokukulula U-Sekate, enye inkosana. Ubesand’ ukugwetywa ukuze abe setolongweni iminyaka emibini esebenza nzima, ngenxa yokubulalisa umfo otile. Kekaloku inkosana ezo zibe zitumele isicelo ku Sir H. Barkly, ukuba ziyikulule. Inani ekutiwa liyafuneka nga £75. Abanye abantu bamangalisiwe kanye, ukude sivunyelwe isicelo esinjalo. Bati umteto ubufanele ukuqina ngokufanayo kwabazinkosi, naba ngama pakati, kwizityebi namahlwempu.

Ikoton.—Kwintlanganiso esand’ ukubako E- Rini yabalimi bekoton nabalinga ukuyikutaza, ite ikomiti yabo “ iyaqonda ukuba ikoton iseza kuba ngumsebenzi omkulu kweli lizwe, oya kuba nenzuzo enkulu. Kanjalo ikomiti ngalo nyaka ungeneyo iyakwenza amalinga okupa imbewu yekoton kwabantsundu abafuna ukuyilinga. lyakutunyelwa kwi Mantyi zendawo ngendawo ukuze ifunyanwe kuzo. Kulungiselelwa nokuze kumboniso oyakubako E-Rini ngalo nyaka uzayo, abantsundu abaze kubonisa eyabo, babe nokufumana amabaso.”

Ukutengiswa kotywala.—Kwele Diamond bate ebagcini Nkantini bahlangana, babala ipepa lesicelo, balisa kumatyala akona, ukuba avumele ukuze uty wala babelungu butengiswe nakwabantsu- ndu ngokulula kwanje ngakwabamhlope. Bate abembi, namalungu entlanganiso zokuzila utywala, nekomiti yabembi, bakukuva oko, babala esabo isicelo sokuze amatyala angayipulapuli indawo yabagcini nkantini. Lomaqela mabini asakangelene karara. Asazi ukuba lilipina eliya kupulapulwa. Singa tina bangoyiswa abatshabalalisi bohlanga.

Kwele Golide.—Umfo abati ngu Mr. Parkin osand’ ukuvela kona uti, abantu asebesimba baku- makulu asixenxe nasibozo. Bonke baquba ngo- kutandekayo. Kuko indawo entsha efunyenweyo egolide ininzi. Kubafiki akuqale kuqondakale, kuba akulula ukuzuza umhlaba wokumba; nomsebenzi unzima. Enye into embi kukufa kwenkomo ; zingenelwa sisifo esifana nedolosi. Nondlebe-nde bayafa. Impahla sezidla ngokutwalwa ngabantsundu ukusuka E-Delagoa Bay, kulinganiselwe ukuba umntu azuze 10s. nge l00lbs. Noko ku­njalo abanenyameko baya kuzuza kanye.

Inkantini kwele Diamond.—Imiteto ekuza- nyelwa ukuba imiswe kwele Diamond ngokumalu- nga nokutengiswa kotywala yile inxenye yayo.— Akuyi kubako namnye oya kuzuza imvumelo yo- kubutengisa ngapandle kokuba ungumntu onqine- Iwayo sisitatu sabamelwane bake, ukuba angaba nokuyipata kakuhle, nokuba umnyango wendlu aza kuyigcina kuyo ungapambili kwapela, akuko ndawo abantu bangafikela ngasemva, ibe kanjalo kwizitilata ezisekuhleni apo ziya kubonwa into ezihambisekayo. Kufuneka ukuba kungabiko nka­ntini ipete nomnye umsebenzi. Zonke ziza kuvalwa ngexa lesibozo ebusika, libe lelesitoba ehlotyeni. Ofunyenwe ebuxubile uyakohlwaywa kanzima; obanjwe enomnye awapuleyo adliwe £50, ngokokuqala, kuze ngokwesibini adliwe £100.

Kwa Rili.—Umfo otile obala E-Batenjini uti, “Kuvakala ukuba U-Rili ulungiselela ukubuya abangenele aba Tembu. Nokuba iyinyaniso na lonto andingetsho, kodwa ixala laba Tembu, asi­kuko nokuba likulu. Bafuna ukwazi ukuba iya kubanceda na I-Government. Oko baboyiswe ngu Rili umhlaba wabo bake bafuna ukuwunika kwi government, kodwa babuya bagwiiika. Ndikolwa ukuba I-Government iyakuke ibayeke bafunyanwe ngu Rili. Bayoyika ukulikusela ilizwe labo, kanti noko abavumi kulinikela kuma Ngesi. Zingalunga ngapezulu izinto, ike I-Govemment yautabata lomhlaba. Enye into evakalayo kukuba inkosi ezinkulu zama Mpondo, U-Mqikela no Ndamas baza kubanga ubukosi. Ngulowo ufuna ukuba abe nguyena mkulu, eseloti ke mhlaumbi elopike labo lahlulwe ngezikali.”